Բրեթ Դալթոն

Բրեթ Պատրիկ Դալթոն (անգլ.՝ Brett Patrick Dalton, հունվարի 7, 1983(1983-01-07), Սան Խոսե, Կալիֆոռնիա, ԱՄՆ), ամերիկացի դերասան, որն առավել հայտնի է «Agents of S.H.I.E.L.D.» հեռուստասերիալում Գրանտ Ուորդի դերով և «Until Dawn» տեսախաղում Մայքլ Մոնրոյի դերով։


== Կյանք և կարիերա ==
Բրեթն 2001 թվականին ավարտել է Կալիֆոռնիայի Քեմփբելի Վեստմոնտի միջնակարգ դպրոցը, որտեղ «Թռիչք կկվի բնի վրայով» պիեսի լսելումներին մասնակցելուց հետո և որտեղ դպրոցի նախագահ էր, որոշել է դառնալ դերասան։ Նա հետաքրքրվքծ էր դրամայով և գլխավոր դեր է խաղացել «Իմ սիրած տարին» ֆիլմում։ Դալթոնը Բերկլիի Կալիֆոռնիայի համալսարանում ստացել է բակալավրի աստիճան, իսկ 2011 թվականին Եյլի համալսարանում՝ արվեստի մագիստրոսի աստիճան։
2012 թվականի նոյեմբերին նա հաստատվել է Ջոսս Ուեդոնի «Agents of S.H.I.E.L.D.» սերիալի գլխավոր դերերից մեկում՝ գործակալ Գրանտ Ուորդի դերում։ Սերիալի գործողությունները տեղի են ունեցել Marvel-ի կինեմատոգրաֆիական տիեզերքում, որտեղ պատմում է գործակալների փոքրիկ խմբի մասին, որը ներառում է Դալթոնի հերոսին՝ գործակալ Ֆիլ Քոլսոնի ղեկավարությամբ։ Բացի այդ, Բրեթը նկարահանվել է այնպիսի սերիալներում, ինչպիսիք են «Կապույտ արյունը», «Բանակային կանայք» և «Բուժքույրերը» (պիլոտային դրվագ Fox հեռուստաալիքի համար)։ 2013 թվականին նա նկարահանվել է National Geographic հեռուստաալիքի «Լինքոլնի սպանությունը» ֆիլմում։ Դալթոնը մասնակցել է «Passion Play», «Ռոմեո և Ջուլիետ», «Happy Now?» (Եյլում), «Sweet Bird of Youth»,  «Demon Dreams» (Ուիլյամսթոուն թատերական փառատոն), «Մակբեթ» և «You Can’t Take It With You» (Չաուտովկա թատերական ընկերություն)բեմական ներկայացումներին։
2014 թվականի մայիսին Բրեթը ստացել է «Կորածը Ֆլորենցիայում» ֆիլմի դերը, որը թողարկվել է 2017 թվականհ հունվարին։ Դերասանը խաղացել է Էրիկ Լազարդի դերը որպես քոլեջի ֆուտբոլային նախկին աստղ, որը Ֆլորենցիա է եկել կոտրված սրտով, որտեղ նրան գրավել է վտանգավոր սպորտաձևը և տեղի գեղեցիկ աղջիկը՝ Ստեֆանիան։ Բրեթի հետ այս ֆիլմում նկարահանվել է Ստանա Կատիչը։
2015 թվականին Բրեթը հնչյունավորել է Մայքլ Մոնրոյի «Until Dawn» խաղի հերոսին։ Խաղի վրա կատարած աշխատանքի համար Բրեթն առաջադրվել է «National Academy of Video Game Trade Reviewers» մրցանակի։
Բրեթը նաև հնչյունավորել է Կասսանդրա Քլերի «Հրեշտակները երկու անգամ են իջնում» (օրիգինալ վերնագիրը «Angels Twice Descending») աուդիոգիրքը՝ «Մթնշաղի որսորդների ակադեմիկայի  քրոնիկներ» շարքից։
2016 թվականին Բրեթը նկարահանվել է «Գեյվին Սթոունի հարությունը» կրոնական կատակերգությունում, որը թողարկվել է 2017 թվականի հունվարին, որտեղ նա խաղացել է այնպիսի դերասանների հետ, ինչպիսիք են Անժելա Ջոնսոն-Ռեյսը, Նիլ Ֆլինը, Դ. Բ. Սուինին և հայտնի ըմբիշ Շոն Մայքլզը։ Դերասանը նկարահանվել է նաև Սիմոն Կասիանիդիսի «Trust No One» կարճամետրաժ ֆիլմում՝ Վիկտորի դերով։
2017 թվականին Բրեթը վերադարձել է «Agents of S.H.I.E.L.D.» սերիալի Գրանտ Ուորդի դերին, ինչպես նաև մասնակցել է Maggie’s Dawnа աուդիոֆիլմի հնչյունավորմանը և  «Մայլո Մյորֆի օրենքը» մուլտսերիալի համար գործակալ Բրիկի հնչյունավորմանը։


== Անձնական կյանք ==

2015 թվականին ամուսնացել է դիզայներ և հանդերձապան Մելիսա Թրնի հետ։ Նրանք ունեցել են դուստր՝ Սիլվիան։ 2019 թվականի նոյեմբերին Դալթոն բաժանվել է։


== Ֆիլմագրություն ==


=== Կինո ===


=== Հեռուստատեսություն ===


=== Տեսախաղեր ===


=== Մրցանակներ և անվանակարգեր ===


== Ծանոթագրություն ==


== Արտաքին հղումներ ==
Бретт Далтон Internet Movie Database կայքում
Бретт Далтон Թվիթթերում
Бретт Далтон Ինստագրամում